
ATMINTINĖ STATYTOJUI 
PASTATO PRIJUNGIMAS PRIE VANDENTIEKIO IR / AR NUOTEKŲ TINKLŲ,
kai vandentiekio įvado skersmuo daugiau 32 mm

1. Pateikti paraišką prisijungimo sąlygoms gauti;
2. Pagal parengtas prisijungimo sąlygas parengti ir suderinti projektą su UAB „Vilniaus vandenys“; 
3. Kreiptis į bendrovę dėl prisijungimo prie tinklų bei sutarties prisijungimui pasirašymo (sutartis bus sudaryta atsižvelgiant į planuojamą rengti infrastruktūrą); 
4. Pasirašytą sutartį grąžinti bendrovei ir kviesti bendrovės atstovą prisijungimo darbams stebėti / priimti. 

Kreipiantis dėl prisijungimo  el. paštu  info@vv.lt  arba atvykus į mūsų Klientų aptarnavimo skyrių Vilniuje adresu Spaudos g. 8-1, prašymo duomenys pateikiami formoje: https://www.vv.lt/naujiems-klientams/kaip-tapti-klientu/

Kreipiantis dėl prisijungimo gali būti papildomai paprašyta pateikti: 

· prisijungimo sąlygų kopiją;
· suderinto projekto kopiją;
· žemės sklypo nuosavybės teisės ar kitą valdymo teisę patvirtinančių dokumentų kopijas;
· pažymėjimą apie Nekilnojamojo turto registre įregistruotus statinius ir teisės į juos kopiją;
· statybos leidimą arba rašytinio pritarimo projektui kopiją. 

Gavus Bendrovės pritarimą darbų vykdymui pagal projektą, statytojas kviečia „Vilniaus vandenų“ atstovą: 

· paslėptų darbų priėmimui (ši apžiūra vykdoma neužkasus vamzdynų); 
· prijungimui skirtų medžiagų apžiūrai; 
· prijungimui prie vandentiekio ir/arba spaudiminių nuotekų tinklų; 
· stebėti vandentiekio vamzdyno išvalymą kamščiu ( kai jungiamo vandentiekio vamzdyno diametras ≥ 63 mm); 
· hidraulinio bandymo stebėjimui (vandentiekio, vandens apskaitos mazgo, kartu su įvadu bei spaudiminio nuotekų tinklo);
· vandentiekio kėlimo stotelių ir nuotekų siurblinių pridavimui;
· gaisrinių hidrantų pridavimui;
· objekto galutiniam pridavimui.

Rekomenduojame neužkasus vamzdyno išsikviesti geodezininką, kuris atliks naujų inžinerinių tinklų geodezinę išpildomąją nuotrauką (šis dokumentas reikalingas objekto galutinio pridavimo metu). 
Šią paslaugą atlieka ir mūsų bendrovė
https://www.vv.lt/papildomos-paslaugos/kontrolines-geodezines-nuotraukos-parengimas/

VANDUO STATYBŲ REIKMĖMS, LAIKINA APSKAITA

Jei statomame objekte reikalingas vanduo statybų reikmėms, tuomet parengtame ir suderintame su bendrove projekte turi būti numatyta laikina apskaita. 
Jei statybų reikmėms laikinos apskaitos vieta numatyta ne prisijungimo vietoje įrengtame šulinyje arba vandens apskaitos mazge, turi būti atlikti šie darbai (atkarpos nuo prisijungimo taško iki laikinos apskaitos vietos), kurie fiksuojami dokumentuose: 

· vamzdynų paklojimo paslėptų darbų aktas / aktai; 
· vandentiekio vamzdynų hidraulinio bandymo aktas / aktai; 
· vandentiekio vamzdyno išvalymo kamščiu aktas / aktai (kai jungiamo vandentiekio vamzdyno diametras ≥ 63 mm); 
· vandens mikrobiologinio tyrimo protokolas; 

Turi būti paruošta vieta laikinos apskaitos prietaiso įrengimui. 

OBJEKTO STATYBOS DARBŲ PABAIGA, GALUTINIS PRIDAVIMAS 
Kviesti „Vilniaus vandenų“ atstovus priimti pastatytus ar rekonstruotus vandentiekio ir/ar nuotekų tinklus, įrenginius bei apskaitos mazgus. 
 
OBJEKTO GALUTINIAM PRIDAVIMUI REIKALINGI DOKUMENTAI: 

· nustatyta tvarka suderintus projekto pakeitimus (jei tokie buvo);
· vandentiekio ir / ar nuotekų tinklų geodezines išpildomąsias nuotraukas (popierinis egzempliorius ir variantas skaitmeninėje laikmenoje DWG formatu), su šulinių ir požeminių sklendžių kortelėmis. Požeminių sklendžių ir PVC šulinėlių DN315 / DN425 kortelės turi būti, tačiau TIIIS jų registruoti ir derinti nereikia;
· ne senesnį nei 1 m. nuotekų vamzdyno televizinės apžiūros protokolą (reikalinga, kai jungiamo nuotekų vamzdyno diametras ≥ 160 mm);
· aktą apie gaisrinio hidranto pridavimą (jei projekte numatyti gaisriniai hidrantai);
· vandens kėlimo stotelių ir/ar nuotekų siurblinių pridavimo pažymas (jei projekte numatytos siurblinės);
· uždarytą savivaldybės išduotą leidimą kasimo darbams; jei leidimas nebuvo išduotas, pateikti raštą, patvirtinantį dangų atstatymą;
· tinklų vamzdynų paslėptų darbų aktą (-us);
· vandentiekio vamzdyno valymo prastumiant kamštį aktą (-us) (reikalinga, kai jungiamo vandentiekio vamzdyno diametras ≥ 63 mm);
· vandentiekio ir / ar nuotekų vamzdyno hidraulinio bandymo aktą (-us);
· kietų dangų planą su plotais, nuo kurių nuvestas lietus į Bendrovei priklausančius nuotekų tinklus (jeigu tai yra numatyta išduotose prisijungimo sąlygose ir suderintame su Bendrove projekte);
· vandens mikrobiologinio tyrimo protokolą / protokolus. 

Turi būti įrengti šulinių žymėjimo ženklai.

Informuojame: 
· tiesioginės sutartys su butų savininkais (statytojui pateikus būtiną informaciją tiesioginių sutarčių su gyventojais sudarymui) bus sudaromos tik tuomet, kai statytojas įvykdys savo įsipareigojimus, susijusius su bendro naudojimo tinklų ir įrenginių perdavimu savivaldybei;
· registruojant iškvietimą Bendrovės atstovo atvykimui į objekto galutinį pridavimą (OGP), Klientas patvirtina, kad projekto sprendiniai yra įgyvendinti. Jeigu atvykus bus nustatyta, kad projekto sprendiniai neįgyvendinti, iškvietimo tikslas - priimti darbus - nepasiektas, įskaitant, kad bus pateikti ne visi dokumentai, Klientas įsipareigoja apmokėti Bendrovės nustatytą, objekto galutinio priėmimo metu galiojantį atvykimo mokestį, pagal pateiktą sąskaitą, kaip tai numatyta sutartyje. 

